Kamu bisa jelasin ke aku soal Mingguan Malaysia dalam bahasa melayu?

Mingguan Malaysia merupakan sebuah akhbar berbahasa Melayu terbitan Kumpulan Utusan.

Mingguan Malaysia merupakan edisi hari ahad bagi akhbar Utusan Malaysia dan akhbar yang tertinggi jualannya di Malaysia iaitu sebanyak 483,240 naskhah sehari (berdasarkan kepada data yang dikeluarkan oleh Audit Bereau Circulation (ABC), bagi tempoh 1 Julai 2005 - 30 Jun 2006) dan dibaca oleh seramai 2,488,000 pembaca sehari (berdasarkan data yang dikeluarkan oleh Media Atlas Malaysia bagi tempoh suku ke-3 bagi 2005 hingga suku ke-3 bagi 2006). Akhbar ini mempunyai edaran 313,495 pada separuh pertama 2016, yang menjadikannya akhbar yang paling popular dalam bahasa Melayu.

Meskipun terdapat cubaan menyelamatkan Mingguan Malaysia dan tiga lagi akhbar terbitan Utusan, pengerusi eksekutif Kumpulan Utusan, Datuk Abdul Aziz Sheikh Fadzir mengumumkan bahawa syarikat akhbar itu akan menamatkan penerbitan pada 10 Oktober 2019 berikutan aliran tunai yang lemah, hutang meningkat dan jualan yang menurun. Kakitangan diberi beberapa jam untuk mengemaskan barang-barang mereka daripada ibu pejabat Kumpulan Utusan. Empat akhbar Utusan dijangka akan diterbitkan semula pada 1 November 2019 di bawah pengurusan baru. Aurora Mulia, syarikat yang dikaitkan dengan hartawan perniagaan Syed Mokhtar Al-Bukhary, dilaporkan memperoleh 70 peratus anak syarikat milik penuh Utusan, Dilof Sdn Bhd. Namun, hanya sebahagian daripada 862 pekerja yang berlebihan akan diambil bekerja semula.